קווין פייגי

קווין פייגי (באנגלית: Kevin Feige; נולד ב-2 ביוני 1973) הוא מפיק קולנוע וטלוויזיה אמריקאי, המשמש כנשיא אולפני מארוול מאז שנת 2007. הסרטים שבהפקתו הפכו לשוברי קופות, עם הכנסות של למעלה מ-26 מיליארד דולרים. פייגי חבר בגילדת התסריטאים של אמריקה, ובשנת 2019 היה מועמד לראשונה לפרס אוסקר על הפקת סרט גיבורי-העל הראשון שקיבל מועמדות לפרס הנכסף, "הפנתר השחור", שגם זכה בשלושה פרסי אוסקר (עיצוב הפקה, עיצוב תלבושות ופסקול). באוקטובר 2019 נבחר לשמש כיו"ר צוות הקריאייטיב של מארוול אנטרטיינמנט. ביולי של אותה שנה, הסרט בהפקתו "הנוקמים: סוף המשחק" הפך לסרט המכניס ביותר בכל הזמנים, עד להפצה המחודשת של "אווטאר", אז חזר הסרט למקום הראשון ברשימה. פייגי נולד בבוסטון, מסצ'וסטס שבארצות הברית, וגדל בווסטפילד, ניו ג'רזי, למשפחה נוצרית ממוצא גרמני ואנגלי. הוא השלים השכלתו בבית הספר לאמנויות הקולנוע שבאוניברסיטת דרום קליפורניה, האלמה מאטר של הבמאים המועדפים עליו - ג'ורג' לוקאס, רון הווארד ורוברט זמקיס. היה לעוזרה של המפיקה בפועל לורן שולר דונר ועבד כעוזר הפקה על הסרטים "וולקנו" (1997) ו"יש לך הודעה" (1998) עד אשר נשכר בידי אולפני מארוול לשמש כתסריטאי בשנת 2000. בסרט "אקס-מן" הראשון, דונר הפכה את פייגי למפיק שותף עקב בקיאותו ביקום מארוול. עבודתו הרשימה את המפיק אבי ארד, ששכר אותו לשמש כסגנו באולפני מארוול באותה שנה. לאחר שורה של סרטי גיבורי-על בהם שימש כמפיק שותף ("דרדוויל", "אקס-מן 2", "אלקטרה") ומפיק בפועל ("הענק", "המעניש", "ספיידרמן 2", "ארבעת המופלאים", "אקס-מן 3: המפלט האחרון", "ספיידרמן 3" ו"ארבעת המופלאים: עלייתו של הגולש הכסוף"), הוא מונה במרץ 2007 לנשיא חטיבת ההפקות של אולפני מארוול. קווין פייגי מהווה דמות מפתח ביצירת היקום הקולנועי של מארוול. בפברואר 2013, פייגי קיבל את פרס איש הקולנוע של השנה בידי גילדת יחצ"ני ה-ICG, ויו"ר הוועדה הנרי בולינג'ר ציין על כך כי "במהלכו של עשור, הבנתו והערכתו של פייגי ליחצ"נות וקידום מכירות כחלק מהצלחתו של סרט קולנוע הוביל לשורה של עיבודים קולנועיים שוברי קופות מדפי הקומיקס של מארוול קומיקס". על עבודתו בסרט "הפנתר השחור", פייגי קיבל מועמדויות לפרס אוסקר, פרס גלובוס הזהב ופרס גילדת התסריטאים. בשנת 2019, גילדת התסריטאים של אמריקה העניקה לפייגי את פרס ההישגים בתחום הקולנוע על-שם דייוויד או. סלזניק. באוקטובר של אותה שנה - בנוסף על תפקידו כנשיא אולפני מארוול - פייגי נבחר כיו"ר הצוות הקריאיטייבי במארוול קומיקס ובחטיבות הטלוויזיה והאנימציה של החברה. נשוי לקייטלין, אחות לב-חזה במקצועה, ולהם בת ובן. מדיה וקבצים בנושא קווין פייגי בוויקישיתוף קווין פייגי, ברשת החברתית אקס (טוויטר) קווין פייגי, במסד הנתונים הקולנועיים IMDb (באנגלית) קווין פייגי, באתר Box Office Mojo (באנגלית) קווין פייגי, באתר MusicBrainz (באנגלית) קווין פייגי, באתר Discogs (באנגלית) אבנר שביט‏, "החרם הערבי על גל גדות הוא בדיחה עצובה": ריאיון עם מפיקי "ספיידרמן: השיבה הביתה", באתר וואלה, 5 ביולי 2017 ניקול לפורט, פאסט קומפני, ‏נשיא אולפני מארוול חושף: הסודות שהופכים אותה להצלחה, באתר גלובס, 16 במרץ 2018 יהונתן צוריה, ‏גיבור העל של מארוול השאיר אבק למתחרים בהוליווד, באתר גלובס, 27 בדצמבר 2019 מתן יניב, ‏"העתיד שלנו כתוב על לוח. הוא נעול תחת שלושה מנעולים שאני לא יכול לפתוח", באתר ‏מאקו‏, 12 בינואר 2023 Marvel Entertainment Names David Maisel as Chairman, Marvel Studios and Kevin Feige as President, Business Wire, March 13th 2007 https://ethnicelebs.com/kevin-feige With Fan at the Helm, Marvel Safely Steers Its Heroes to the Screen, Brooks Barnes, July 24th 2011 The Pow! Bang! Bam! Plan to Save Marvel, Starring B-List Heroes, David Leonard, April 4th 2014 Marvel President Kevin Feige Named Motion Picture Showman of the Year by IATSE Local 600, Tatiana Siegel, November 14th 2012 'Black Panther': nominations and awards, Los Angeles Times, July 1st 2019 Kevin Feige to Be Honored by Producers Guild of America, Greg Kilday, August 30th 2018